Jaak Kilmi

Jaak Kilmi (sündinud 23. oktoobril 1973 Tallinnas) on eesti filmilavastaja ja -produtsent.Jaak Kilmi Eesti Filmi Andmebaasis. Vaadatud 29.10.2020.

Ta on 1998. aastal lõpetanud Tallinna Pedagoogikaülikooli, kus õppis filmi- ja videokooli esimeses lennus režii erialal. Tema diplomitööks oli lühimängufilm "Külla tuli". Filmikunsti hakkas ta aga õppima juba Westholmi Gümnaasiumis, kus 1989. aastal alustas Helle Karise eestvedamisel tegevust filmiklass Oriest Studio.

Ta on kuulunud 1990. aastatel tegutsenud filmiüliõpilaste rühmitusse TUKK (koos Taavi Eelmaa, Rein Paku, Marko Raadi ja Rainer Sarnetiga).Filmiõhtu „Salatoimikud: Autompsyko Supervegos“ Kumu auditooriumis Eesti Kunstiakadeemia koduleht. 10.12.2018.

Ta on näiteks mängufilmi "Sigade revolutsioon" (2004) stsenarist, dokumentaalfilmi "Revolutsioon, mida ei tulnud" (2008) produtsent ning dokumentaalfilmi "Disko ja tuumasõda" (2009) ja lastepõneviku "Tagurpidi torn" (2022) režissöör. 2020. aasta seisuga on ta teinud poolsada mängu- või dokumentaalfilmi, lisaks on ta ligikaudu 70 reklaamfilmi režissöör.

Töökäik
Kilmi töötas aastatel 1998–2004 režissöörina produktsioonifirmas Rudolf Konimois Film ning on 2004. aastast filmistuudio Kuukulgur Film režissöör ja produtsent. Selle kõrvalt on ta teinud filme ja telesaateid mitmele Eesti telekanalile ning kirjutanud filmikriitikat.

Alates 2001. aastast õpetab Jaak Kilmi Tallinna Kunstiülikoolis stsenograafiaüliõpilastele dokumentalistikat.

Ta on Eesti Filmiajakirjanike Ühingu liige (1995).

Tunnustus
 2000 – Eesti Kultuurkapitali audiovisuaalse kunsti sihtkapitali aastapreemia (noore filmitegija preemia: tõsielufilm "Suur õde")
 2003 – Eesti Kultuurkapitali audiovisuaalse kunsti sihtkapitali aastapreemia (koos Andres Maimikuga, dokumentaalfilmi auhind: "Elav jõud")
 2003 – Eesti Filmiajakirjanike Ühingu aasta filmi auhind (koos Andres Maimikuga, film "Elav jõud")
 2004 – Eesti Kultuurkapitali audiovisuaalse kunsti sihtkapitali aastapreemia (koos René Reinumäega, parim mängufilm – "Sigade revolutsioon")
 2005 – Eesti Filmiajakirjanike Ühingu aasta filmi auhind (film "Kohtumine tundmatuga")
 2007 – XXI Pärnu Filmifestivali parim Eesti film (koos Andres Maimikuga, film "Müümise kunst")
 2009 – Eesti Kultuurkapitali audiovisuaalse kunsti aastapreemia (koos Kiur Aarmaga; dokumentaalfilm "Disko ja tuumasõda")
 2011 – Eesti Kultuurkapitali audiovisuaalse kunsti sihtkapitali aastapreemia (koos Jaan Tootseniga; aasta dokumentaalfilm – "Uus maailm")
 2012 – Eesti Kultuurkapitali audiovisuaalse kunsti sihtkapitali aastapreemia (koos Kiur Aarma, Erik Moora ja Tõnis Lehega; eripreemia – lühifilmiseeria "Allveelennud")
 2015 – stipendium "Ela ja sära"
 2019 – Tallinna Ülikooli sajandi vilistlane
 2020 – Eesti Kultuurkapitali rahvakultuuri sihtkapitali aastapreemia (koos Katrin Sipelga, Risto Järve ja Janeli Jallaiga; imelise ja ainukordse muinasjutumaailma „Elas kord...” loomise eest)
 2022 – Eesti Kultuurkapitali audiovisuaalse kunsti aastapreemia (mängufilmi "Tagurpidi torn" loomise eest)

Viited

Välislingid

 Andres Laasik. Jaak Kilmi: Soome televisioon on meie põlvkonna ajaloo osa Eesti Päevaleht, 8. aprill 2009
 Jaanus Kulli. Jaak Kilmi: "Selle filmiga heastan oma kunagise lubaduse onutütrele." Õhtuleht, 13. aprill 2009

Kategooria:Eesti filmilavastajad
Kategooria:Jakob Westholmi Gümnaasiumi vilistlased
Kategooria:Tallinna Ülikooli vilistlased
Kategooria:Sündinud 1973